తెలంగాణలో మహిళా తహసీల్దార్ దారుణహత్య WATCH LIVE TV
రూ.125 కోట్ల క్లబ్‌లో జనతాగ్యారేజ్!
తక్కువ సమయంలోనే రూ.125 కోట్ల క్లబ్‌లో చేరిన రెండో తెలుగు సినిమాగా ఎన్టీఆర్ మూవీ రికార్డు సృష్టించింది.
TNN | Updated:
Sep 18, 2016, 05:07PM IST
యంగ్ టైగర్ ఎన్టీఆర్ నటించిన జనతా గ్యారేజ్ కలెక్షన్ల వేట కొనసాగిస్తోంది. 18 రోజుల్లోనే రూ.125 కోట్ల గ్రాస్ కలెక్షన్లు సాధంచిన ఈ సినిమా రూ. 150 కోట్ల దిశగా పరుగులు పెడుతోంది. దీంతో తక్కువ సమయంలోనే రూ.125 కోట్ల మార్కును చేరిన రెండో తెలుగు సినిమాగా జనతా గ్యారేజ్ రికార్డులకెక్కింది. మూవీ విడుదల సమయంలో డివైడ్ టాక్ వచ్చినప్పటికీ ప్రేక్షకులు సినిమాను ఆదరించారు. ఓవర్సీస్‌లో 16 రోజుల్లోనే 1.76 మిలియన్ డాలర్లు సంపాదించిన ఈ చిత్రం నాన్నకు ప్రేమతో రికార్డును బద్దలు కొట్టే దిశగా ముందుకు సాగుతోంది. ఇప్పట్లో తెలుగులో పెద్ద సినిమాలేవీ విడుదలయ్యే అవకాశం లేకపోవడం ఎన్టీఆర్‌కు కలిసి రానుంది. 2016లో బిగ్గెస్ట్ హిట్‌గా నిలిచిన ఈ సినిమా ఇలాగే స్టడీగా కలెక్షన్లు సాధిస్తే.. రూ.150 కోట్ల క్లబ్‌లో చేరే అవకాశాలున్నాయి. మరికొన్ని రోజులు నిలకడగా కలెక్ష్లను రాబట్టినా.. అత్తారింటికి దారేది, శ్రీమంతుడు సినిమాల కంటే ఎక్కువ వసూళ్లు సాధించిన చిత్రంగా ఈ సినిమా నిలిచే అవకాశాలున్నాయి. జనతా గ్యారేజ్ సూపర్ హిట్ కావడంతో ఎన్టీఆర్, దర్శకుడు కొరటాల శివ సహా చిత్ర యూనిట్ మొత్తం ఫుల్ ఖుషీగా ఉంది. తెలుగుతోపాటు, దక్షిణాదిలోనూ అత్యధిక వసూళ్లు సాధించిన సినిమాగా రాజమౌళి తెరకెక్కించిన బహుబలి రికార్డులకెక్కిన సంగతి తెలిసిందే. దక్షిణాది నుంచి 23 సినిమాలు రూ.100 కోట్ల క్లబ్‌లో చేరగా, అందులో 9 మాత్రమే తెలుగు సినిమాలు కావడం గమనార్హం.